د سوسیالیستي سوداګرۍ اقتصاد

د سوسیالیستي بازار اقتصاد یا سوسیالیستي سوداګرۍ اقتصاد ( SME ) د اقتصادي سیسټم او د اقتصادي پرمختګ بڼه ده چي د چین په ولسي جمهوریت کي کارول کیږي. یاد سیسټم د بازار اقتصاد دی چي پر عامه ملکیت او دولتي تصدیو برلاسئ لري.  د سوسياليستي بازار اقتصادي اصطلاح په ١٩٩٢ کال کي د چين د کمونست ګوند د څوارلسم ملي کانګرس په ترڅ کي د جيانګ زيمن له خوا د چين د اقتصادي اصلاحاتو د موخي د بيانولو پر مهال وړاندي سوه. 

په 1978 کي د چین د اقتصادي اصلاحاتو په پیل کي چي چین یې د نړیوال بازار په اقتصاد کي ګډونوال کړ، د سوسیالیستي بازار اقتصاد د سوسیالیزم د پراختیا "لومړنۍ مرحلې" استازیتوب په غاړه واخیست.  ځینې مبصرین دا سیسټم د " دولتي پانګوالیزم " بڼه بولي،  په داسي حال کي چي نور یې بیا د مارکسیزم د اصلي تکامل په توګه تشریح کوي، او د مارکسیزم – لینینیزم سره په ورته والي چي د شوروي اتحاد د " نوې اقتصادي پالیسۍ " سره سمون خوري، د نړیوال شوي پانګوالي سیسټم سره ګډ څېز ګڼل کیږي.